ಮೇ೧,೧೧೬೯ರಲ್ಲಿ ಐರ್ಲೆಂಡಿನಲ್ಲಿ ನಾರ್ಮನ್ ರು ದಾಳಿ ಆರಂಭಗೊಂಡಿತು. ವೆಕ್ಸ್ಫೊರ್ಡಿನ ಬನ್ನೊ ಸ್ಟ್ರಾಂಡನಲ್ಲಿ ಕಾಂಬ್ರೊ ನಾರ್ಮನ್ ಸಾಮಂತರು ತಮ್ಮ ಆರುನೂರು ಪರಿಚಾರಕರ್ ತಂಡದೊಂದಿಗೆ ಬಂದಿಳಿದರು. ತನ್ನ ಕಲಿತನ ಹಾಗು ಪರಾಕ್ರಮಗಳಿಂದ ಪ್ರಸಿದ್ದವಾಗಿದ್ದ ಪೆಂಬ್ರೊಕನ ಅರ್ಲ ರಿಚರ್ಡ್ ದೆ ಕ್ಲೇರ್ ನೇತೃತ್ವದಲ್ಲಿ ಈ ದಾಳಿ ನಡೆಯಿತು. ಈ ದಾಳಿಯ ಜೊತೆಜೊತೆಯಲ್ಲಿಯೇ ನೂತನ ನಾರ್ಮನ್ ವಿಸ್ತರಣಾ ಕಾರ್ಯವೂ ನಡೆದಿತ್ತು. ರಿ ಆಫ್ ಲೀನ ಸ್ಟರ್ ನ ಡೆರ್ಮೊಟ್ ಮ್ಯಾಕ್ ಮುರೊ ನ ಆವ್ಹಾನದ ಮೇರೆಗೆ ಈ ದಾಳಿ ಇನ್ನಷ್ಟು ತೀವ್ರಗೊಂಡಿತು. ಬ್ರೆಫ್ನೆಯ ತಿಘೇರ್ನಾನ್ ಉಆ ರುರಿಕ್ ಮತ್ತು ರೊರಿ ಓ ಕೊನರ್ ಸಾಮಂತರೊಂದಿಗೆ ಮ್ಯಾಕ್ ಮುರೊ ಸಂಘರ್ಷಕ್ಕಿಳಿದ.
ಫ್ರೆಂಚ್ ಭಾಗದ ಸವಾಲುಗಳನ್ನು ಎದುರಿಸಿದ ನಂತರ ಇಂಗ್ಲೆಂಡಿನ ಕಿಂಗ್ ಹೆನ್ರಿII ಅಂಗೆವಿನ್ ಐರ್ಲೆಂಡಿನ ನಡೆಯುತ್ತಿರುವ ಪ್ರಗತಿಗಳನ್ನು ಪರಿಶೀಲಿಸಲು ೧೧೭೧ರಲ್ಲಿ ಅಲ್ಲಿಗೆ ಆಗಮಿಸಿದ. ಐರಿಶ್ ನ ಮುಖ್ಯಸ್ಥರನ್ನು ರಾಜಪ್ರಭುತ್ವದ ನಿಯಂತ್ರಣಕ್ಕೆ ತರಲು ಆತ ಪೂರ್ವ ಭಾಗದಲ್ಲಿನ ನಾಯಕರೊಂದಿಗೆ ಸಂಧಾನಕ್ಕಿಳಿದ. ರೊಮನ್ ಮಾದರಿಯಲ್ಲಿಯೇ ಐರಿಶ್ ಚರ್ಚ ಕೂಡಾ ಆರ್ಥಿಕ ಮತ್ತು ಆಡಳಿತಾತ್ಮಕ ಕ್ಷೇತ್ರದಲ್ಲಿ ಪ್ರಗತಿ ಹೊಂದಬೇಕೆಂಬ ಉದ್ದೇಶ ಅವನದಾಗಿತ್ತು. ಇಂತಹ ಮರುರಚನಾಕ್ರಿಯೆಯು ಕೆಲ್ಲಸ್ ನ ಸಿನೊಡ್ ನ ಕಾಲದಲ್ಲೇ ಮೊದಲ ಹಂತದ ಪ್ರಗತಿ ಕಾರ್ಯಗಳಿಗೆ ಚಾಲನೆ ನೀಡಲಾಗಿತ್ತು. ಸ್ಟ್ರಾಂಗ್ ಬೊ ಮತ್ತು ಕಾಂಬ್ರೊ ನಾರ್ಮನ್ ದಾಳಿಕೋರರ ಮೇಲೆ ಹೆನ್ರಿ ಯಶಸ್ವಿಯಾಗಿ ತನ್ನ ಅಧಿಕಾರ ಸ್ಥಾಪಿಸಿದ. ಇದೂ ಅಲ್ಲದೇ ಹಲವಾರು ಐರಿಶ್ ರಿ ಗಳು ಅಂದರೆ ಸಣ್ಣ ಪುಟ್ಟ ಸಾಮಂತರು ತನ್ನ ಅಧಿಕಾರವನ್ನು ಒಪ್ಪಿಕೊಳ್ಳುವಂತೆ ಮನವೊಲಿಸಿದ. ನಂತರ ೧೧೭೫ರ ವಿಂಡಸರ್ ಒಪ್ಪಂದದಲ್ಲಿ ಈ ವ್ಯವವಸ್ಥೆ ಸಮ್ಮತಿ ಪಡೆಯಿತು. 
ಹಲವಾರು ಶತಮಾನಗಳ ನಂತರ ಸ್ಥಳೀಯ ಬ್ರೆಹನ್ ಕಾನೂನು ನಾರ್ಮನ್ ಊಳಿಗಮಾನ್ಯ ಕಾನೂನು ಪ್ರಭಾವವು ಕ್ರಮೇಣ ಹಿನ್ನಡೆ ಪಡೆಯಿತು. ಐರ್ಲೆಂಡಿನ ಕೆಳಭಾಗದಲ್ಲಿ ನಾರ್ಮನ-ಐರಿಶ್ ನವರ ಊಳಿಗಮಾನ್ಯ ಪದ್ದತಿ ೧೩ನೆಯ ಶತಮಾನದಲ್ಲಿಇಡೀ ದೇಶಾದ್ಯಂತ ಪಸರಿಸಿತು. ಅವರ ಈ ನೆಲೆವಾಸವು ಹಲವಾರು ಸ್ವಾಭಾವಿಕ ಲಕ್ಷಣಗಳಾದ ಬಾರೊನಿಗಳು(ಜಮೀನುದಾರರು),ಅಧಿಕಾರಿಶಾಹಿಗಳು,ಮತ್ತು ಪಟ್ಟಣಗಳ ರಚನೆಗೆ ಕಾರಣವಾಯಿತು.ಇದೇ ವೇಳೆಗೆ ಆಧುನಿಕ-ದಿನಗಳ ಸಣ್ಣ ಸಣ್ಣ ದ್ವೀಪಗಳ(ಕೌಂಟಿ) ಅಸ್ತಿತ್ವ ಕಂಡು ಬಂತು. 

"ಲವೊಡಾಬಿಲಿಟರ" ,ಪಪಾಲ್ ಬುಲ್ ನಿಯಮಾನುಸಾರ ಈ ದಾಳಿಯನ್ನು ಅಧಿಕೃತಗೊಳಿಸಲು ೧೧೫೫ರಲ್ಲಿ ಅಡ್ರಿಯನ್ ಅವರು ಆದೇಶ ನೀಡಿದರು. ಹರ್ಟ್ ಫೊರ್ಡ್ ಶೆಯರ್ನಲ್ಲಿ ಬೊರ್ನ್ ನಿಕೊಲಸ್ ಬ್ರೆಕ್ ಸ್ಪೆಯರ್ ಪೋಪ್ ಆಗಿ ಆಯ್ಕೆಯಾದ ಮೊದಲ ಇಂಗ್ಲೀಷ್ ವ್ಯಕ್ತಿ. ಇದರ ನಿಖರತೆ ಬಗ್ಗೆ ಕೆಲವು ವಿವಾದಗಳು ಎದ್ದವು:ಧರ್ಮ ಗುರುವಿನ ಹೆಸರಿನ ಮೇಲೆ ಆಡಳಿತ ವಹಿಸುವ ಕುರಿತು ಸತ್ಯಾಸತ್ಯತೆ ಬಗ್ಗೆ ಐರ್ಲೆಂಡಿನ ಅಧಿಕಾರವನ್ನು ಕಿಂಗ್ ಹೆನ್ರಿII ಅವರಿಗೆ ವಹಿಸಲಾದ ಬಗ್ಗೆ ಹಲವು ವಿವಾದಗಳು ಎದ್ದವು. .ಪೋಪ್ ಅಲೆಕ್ಸಾಂಡರ್III ಅವರು ಹೆನ್ರಿ ಅವರನ್ನು ೧೧೭೨ರ ಸುಮಾರಿಗೆ ಐರ್ಲೆಂಡಿನಲ್ಲಿ ಪ್ರೋತ್ಸಾಹಿಸಿ, ರೊಮ್ ಮಾದರಿಯಲ್ಲಿ ಐರಿಶ್ ಚರ್ಚ್ ಕೂಡಾ ಒಟ್ಟಾಗಿ ಕೆಲಸ ಮಾಡುವಂತೆ ಸೂಚನೆ ನೀಡಿದರು ವಾರ್ಷಿಕ ತಲಾ ಆದಾಯದ ಮೇಲೆ ಒಂದು ಪೆನ್ನಿಯಂತೆ ಹೆನ್ರಿ ಕರ ವಿಧಿಸಲು ಅಧಿಕಾರ ಪಡೆದುಕೊಂಡನು. ಇಂತಹ ಚರ್ಚಿನ ಕರವನ್ನು ಪೀಟರ್ಸ್ ಪೆನ್ಸ್ ಎಂದು ಕರೆಯಲಾಗುತ್ತದೆ.ಇನ್ನೂ ಕೂಡಾ ಇದನ್ನು ಸ್ವಯಂ ಕೊಡುಗೆ ಎಂದು ಪರಿಗಣಿಸಲಾಗುತ್ತದೆ. "ಡೊಮಿನಸ್ ಹಿಬೆರ್ನೇ" ಎಂಬ ಬಿರುದನ್ನು ಹೆನ್ರಿ ಸಮ್ಮತಿಸಿ ಅಂದರೆ ಲಾರ್ಡ್ ಆಫ್ ಐರ್ಲೆಂಡ್ ಬಿರುದಾಂಕಿತನಾದನು.ನಂತರ ಆತನ ಪುತ್ರ ಯುವರಾಜ ಪ್ರಿನ್ಸ್ ಜಾನ್ ಲ್ಯಾಕ್ ಲ್ಯಾಂಡ್ ೧೧೮೫ರಲ್ಲಿ ಇದೇ ಬಿರುದಿನಿಂದ ಹೆಸರಾದನು.ಪೋಪ್ ಲುಸಿಯಸ್III ಇದನ್ನು ಅನುಮೋದಿಸಿದರು.ಇದು ೧೫೪೨ರಲ್ಲಿ ಕಿಂಗಡಮ್ ಆಫ್ ಐರ್ಲೆಂಡ್ ಆಗುವವರೆಗೂ ಐರಿಶ್ ರಾಜ್ಯವನ್ನು ಲಾರ್ಡ್ ಶಿಪ್ ಆಫ್ ಐರ್ಲೆಂಡ್ ಎಂದು ಕರೆಯಲಾಗುತಿತ್ತು.

ಹದಿನಾಲ್ಕನೆಯ ಶತಮಾನದ ಸಂದರ್ಭದಲ್ಲಿ,ಅಂದರೆ ಪ್ಲೇಗ್ ಕಾಯಿಲೆಯ ತೀವ್ರತೆಯಿಂದಾಗಿ ನಾರ್ಮನ್ ನೆಲೆವಾಸಗಳು ಇಳಿಕೆ ಪಡೆದ ಕಾಲಾವಧಿ ಅದಾಗಿತ್ತು. ನಾರ್ಮನ್ ಆಡಳಿತಗಾರರು ಮತ್ತುಸ್ಥಳೀಯ ಉನ್ನತ ವರ್ಗದ ನಡುವೆ ಅಂತರ-ವಿವಾಹದ ಸಂಬಂಧಗಳು ಏರ್ಪಟ್ಟವು. ನಾರ್ಮನ್ ಆಡಳಿತವಿರುವ ಪ್ರದೇಶಗಳು ಬಹುತೇಕ ಸಂಸ್ಕೃತಿಯ ಮಿಶ್ರಣ ಪಡೆದು ಒಂದು ಹೈಬ್ರೀಡ್ ಹಿಬೆರ್ನೊ ನಾರ್ಮನ್ ಎಂಬ ಸಂಸ್ಕೃತಿ ಹುಟ್ಟಿಗೆ ಕಾರಣವಾಯಿತು. ಸುಮಾರು ೧೩೬೬ರಲ್ಲಿ ಸ್ಟಾಟ್ಯೂಟ್ಸ್ ಆಫ್ ಕಿಲ್ ಕೆನಿ ಎಂಬ ಹಲವು ಕಾನೂನುಗಳ ಒಂದು ಸಮಗ್ರ ಕಾನೂನನ್ನುನಾರ್ಮನ್ ಸಂಸತ್ತು ಮೂಲಕ ಜಾರಿಗೊಳಿಸಿ ನಾರ್ಮನ್ ರು ಐರಿಶ್ ಸಮಾಜದೊಂದಿಗೆ ಸೇರಿಕೊಳ್ಳುವುದನ್ನು ನಿಷೇಧಿಸಲಾಯಿತು. ಐರ್ಲೆಂಡಿನಲ್ಲಿ ೧೫ನೆಯ ಶತಮಾನದ ಅಂತ್ಯಕ್ಕೆ ಇಂಗ್ಲಿಷ್ ಕ್ರೌನ್ ಪ್ರಭುತ್ವ ಐರ್ಲೆಂಡಿನಲ್ಲಿ ಕೊನೆಗೊಂಡು ನಾರ್ಮನ್ ಪ್ರಭಾವದ ಐರಿಶ್ ಸಂಸ್ಕೃತಿ ಮತ್ತು ಭಾಷೆಗಳು ಮತ್ತೆ ಪ್ರಾಬಲ್ಯಕ್ಕೆ ಬಂದವು.

ಆದರೆ ಡಬ್ಲಿನ್ ಸುತ್ತಮುತ್ತಲೂ ಇಂಗ್ಲೀಷ್ ಕ್ರೌನ್ ತನ್ನ ನಿಯಂತ್ರಣವನ್ನು ಅಚಲವಾಗಿಸಿತ್ತು.ಇದನ್ನು ದಿ ಪೇಲ್ ಎಂದು ಕರೆಯಲಾಗುತಿತ್ತು. ಹೇಗೇ ಆದರೂ ಹದಿನಾರನೆಯ ಶತಮಾನದಲ್ಲಿ ಇಂಗ್ಲೀಷ್ ಆಡಳಿತದ ಕಾನೂನು ಮತ್ತೆ ಮರುಜಾರಿಗೊಳಿಸಿ ಅದನ್ನು ವಿಸ್ತರಿಸಲಾಯಿತು.ಇದನ್ನು ತುಡೂರ್ ಐರ್ಲೆಂಡನ ಮರು ವಿಜಯ ಎಂದು ಹೇಳಲಾಗುತ್ತದೆ. ಹದಿನೇಳನೆಯ ಶತಮಾನದಲ್ಲಿ ನಡೆದ ಒಂಭತ್ತು ವರ್ಷಗಳ ಯುದ್ಧ ಮತ್ತು ಅರ್ಲ್ಸ್ ಅವರು ನಡೆದು ಬಂದ ದಾರಿ ಇದನ್ನು ಬಹುತೇಕ ಸಂಪೂರ್ಣ ಸ್ವಾಧೀನದ ಕಾಲ ಎನ್ನಬಹುದು. ಈ ನಿಯಂತ್ರಣವು ಮತ್ತೆ ಹದಿನೇಳನೆಯ ಶತಮಾನದಲ್ಲಿ ಮತ್ತಷ್ಟು ಏಕತ್ರಗೊಳಿಸಲಾಯಿತು ಈ ಶತಮಾನವು ಇಂಗ್ಲೀಷ್ ಮತ್ತು ಸ್ಕಾಟಿಸ್ ಅವರುಗಳ ವಸಾಹತು ಶಾಹಿಯು ಐರ್ಲೆಂಡಿನ ಪ್ಲಾಂಟೇಶನ್ ಗಳು,ಮೂರು ರಾಜ್ಯಗಳ ಯುದ್ಧ ಮತ್ತು ವಿಲಿಯಮೈಟ್ ಯುದ್ಧಗಳಿಗೆ ಸಾಕ್ಷಿಯಾಯಿತು. ಮೂರು ರಾಜ್ಯಗಳ ಯುದ್ಧದ ಸಂದರ್ಭದಲ್ಲಿ ಐರಿಶ್ ಅಪಾರ ಪ್ರಮಾಣದ ಹಾನಿ ಅನುಭವಿಸಿತು.(ಮೂರು ಐರ್ಲೆಂಡಿನ ಯುದ್ಧಗಳಲ್ಲಿ ಮುಖ್ಯವಾಗಿ,ಐರಿಶ್ ಕಾನ್ ಫೆಡರಸಿ ಮತ್ತು ಐರ್ಲೆಂಡಿನ ಕ್ರೊಮ್ ವೆಲಿಯನ್ ವಿಜಯ).ಇದರಲ್ಲಿ ಅಂದಾಜು ೨೦,೦೦೦ ಜನರು ಸಮರದಲ್ಲೇ ಸಾವನ್ನಪ್ಪಿದ್ದರೆ,೨೦,೦೦೦ ನಾಗರಿಕರು ಯುದ್ಧಾನಂತರದ ಬರಗಾಲದಿಂದಾಗಿ ಮೃತರಾಗಿದ್ದಾರೆ.ಈ ಸಂದರ್ಭದಲ್ಲಿನ ಒತ್ತಾಯಪೂರ್ವಕವಾದ ಸ್ಥಳಾಂತರ,ಗೆರಿಲ್ಲಾ ಚಟುವಟಿಕೆಗಳು ಮತ್ತು ಯುದ್ಧಾನಂತರದ ಸಾಂಕ್ರಾಮಿಕ ರೋಗಗಳಿಗೆ ಜನ ಬಲಿಯಾದರು. ಮುಂದೆ ೧೬,೦೦೦ ಜನರನ್ನು ವಿಚಾರಣೆಗೆ ಗುರಿಪಡಿಸಿ ಗುಲಾಮಗಿರಿ ಮೇಲೆ ವೆಸ್ಟ್ ಇಂಡೀಸ್ ಗೆ ಕಳಿಸಲಾಯಿತು.ಕೆಲವು ಇತಿಹಾಸ ತಜ್ಞರ ಅಂದಾಜಿನಂತೆ ಐರ್ಲೆಂಡಿನ ಯುದ್ಧಪೂರ್ವದ ಜನಸಂಖ್ಯೆಯ ಅರ್ಧದಷ್ಟು ಜನರು ಘರ್ಷಣೆಗಳಿಂದಾಗಿ ಮೃತಪಟ್ಟಿದ್ದಾರೆ.

ಹದಿನೇಳನೆಯ ಶತಮಾನದ ಧಾರ್ಮಿಕ ಹೋರಾಟಗಳು ಐರ್ಲೆಂಡಿನ ಸಮಾಜ ಮತ್ತು ವರ್ಗದಲ್ಲಿನ ಆಳವಾದ ವಿಭಜನೆಗೆ ಕಾರಣವಾದವು ಧಾರ್ಮಿಕ ಶ್ರದ್ಧೆ ಇಂದು ಐರಿಶ್ ರಾಜ ಮತ್ತು ಸಂಸತ್ತಿನ ಮೂಲಕ ಹಲವು ಕಾಯ್ದೆಗಳಿಗೆ ದಾರಿ ಮಾಡಿದ್ದು ಇದರ ನೆರವಿನಿಂದ ರಾಜನಿಷ್ಠೆಯನ್ನು ಒಡಮೂಡಿಸಬಹುದಾಗಿದೆ. ಜಾಕೊಬೈಟ್ಸ್ ಗಳ ಮೇಲೆ ೧೬೭೩ರಲ್ಲಿವಿಜಯ ಸಾಧಿಸಿದ ಉಭಯ ರಾಜಪ್ರಭುತ್ವಗಳಾದ ವಿಲಿಯಮ್ ಮತ್ತು ಮೇರಿ ಅವರುಗಳ ಅವಧಿಯಲ್ಲಿ ದಿ ಟೆಸ್ಟ್ ಆಕ್ಟ್ ಕಾನೂನನ್ನು ಜಾರಿಗೊಳಿಸಲಾಯಿತು.ರೊಮನ್ ಕ್ಯಾಥೊಲಿಕ್ಸ್ ಮತ್ತು ನಿಷ್ಠರಲ್ಲದ ಪ್ರೊಟೆಸ್ಟಂಟ್ ಗಳನ್ನು ಐರಿಶ್ ಸಂಸತ್ತಿನಲ್ಲಿ ಕುಳಿತುಕೊಂಡು ಪಾಲ್ಗೊಳ್ಳಲು ನಿಷೇಧ ಹೇರಲಾಯಿತು. ಇಸವಿ ೧೪೯೪ರ ಪೊಯ್ನಿಂಗ್ಸ ಲಾ ದ ನೀತಿ-ನಿಯಮಗಳಂತೆ ಐರಿಶ್ ನ ಸಂಸತ್ತಿನ ಶಾಸನವು ಇಂಗ್ಲೀಷ್ ಸಂಸತ್ತಿನ ಅನುಮೋದನೆಯಡಿಯಲ್ಲಿ ಕಾರ್ಯನಿರ್ವಹಿಸುತ್ತದೆ. ಪ್ರವರ್ಧನಮಾನಕ್ಕೆ ಬರುತ್ತಿರುವ ಪೆನಲ್ ಲಾಗಳು ನಿಷ್ಠರಲ್ಲದ ಐರಿಶ್ ರೊಮನ್ ಕ್ಯಾಥೊಲಿಕ್ಸ್ ಮತ್ತು ಕೆಲವು ಧರ್ಮಪಾಲನೆಗೆ ಹಿಂದೇಟು ಹಾಕುವ ನಿರೀಶ್ವರಿಗಳನ್ನು ಹಲವಾರು ನಾಗರಿಕ ಹಕ್ಕುಗಳಿಂದ ವಂಚಿತರಾಗುವಂತೆ ಮಾಡಲಾಯಿತು.ಇನ್ನೂ ಮುಂದೆ ಹೋಗಿ ಉತ್ತರಾಧಿಕಾರದ ಆಸ್ತಿ ಒಡೆತನಕ್ಕೂ ಅವರು ಹಕ್ಕಿನಿಂದ ವಂಚಿತರಾಗಬೇಕಾಯಿತು. ಹೆಚ್ಚಾಗಿ ಮತ್ತಷ್ಟು ಕಠಿಣ ಕಾನೂನುಗಳನ್ನು೧೭೦೩, ೧೭೦೯ ಮತ್ತು೧೭೨೮ ಇಸವಿಗಳಲ್ಲಿ ರೂಪಿಸಲಾಯಿತು. ಆಂಗ್ಲಿಕನ್ ನ ಹೊಸ ನಿಷ್ಠರ ವರ್ಗಕ್ಕೆ ಸೇರಲು ರೊಮನ್ ಕ್ಯಾಥೊಲಿಕ್ಸ್ ಮತ್ತುಪ್ರೊಟೆಸ್ಟಂಟ್ ನಿರೀಶ್ವರವಾದಿಗಳಿಗೆ ಅವಕಾಶ ದೊರೆಯದ ರೀತಿಯಲ್ಲಿ ಸಮಗ್ರ ಮತ್ತು ಶಿಸ್ತಿನ ಕಾನೂನುಗಳನ್ನು ಜಾರಿಗೊಳಿಸಲಾಯಿತು. ನೂತನ ಆಂಗ್ಲೊ-ಐರಿಶ್ ಆಡಳಿತ ವರ್ಗವು ಪ್ರೊಟೆಸ್ಟಂಟ್ ಅಸೆಂಡನ್ಸಿ ಎಂದು ಹೆಸರಾಯಿತು.

ನಾರ್ಮನ್ ಮತ್ತು ಇಂಗ್ಲೀಷರ ದಾಳಿ
ರೈಲು ಸಾರಿಗೆ
ಸಾರಿಗೆ
ವಾಯುಯಾನ/ಸಾರಿಗೆ